Dôvodová  správa
k privatizácii častí zdravotníckeho  zariadenia
Poliklinika Karlova Ves – časti: Sanatórium pre deti s ochorením dýchacích ciest, Kudlákova 7, Bratislava,  Denné rehabilitačné sanatórium pre deti Donnerova 1, Bratislava,  Sanatórium pre deti s chybami zraku, Bošániho 2, Bratislava,  Sanatórium MUDr. Márie Sýkorovej pre deti s rizikovým vývinom, Fedákova 5, Bratislava, Lekáreň Vitalita, Líščie údolie 57, Bratislava.

Dôvodom predloženia tohto materiálu na rokovanie vlády Slovenskej republiky je vydanie rozhodnutí o privatizácii častí zdravotníckeho zariadenia (ďalej len „ZZ“) Poliklinika Karlova Ves, časti:
–	Sanatórium pre deti s ochorením dýchacích ciest, Kudlákova 7, Bratislava priamym predajom časti zdravotníckeho zariadenia spoločnosti Sociálne a zdravotnícke služby s.r.o., Ivana Bukovčana 4, 841 07  Bratislava,
–	Denné rehabilitačné sanatórium pre deti, Donnerova 1, Bratislava priamym predajom časti zdravotníckeho zariadenia spoločnosti KINESIS s.r.o., Lehotského 2, 811 05  Bratislava,
–	Sanatórium pre deti s chybami zraku, Bošániho 2, Bratislava priamym predajom časti zdravotníckeho zariadenia spoločnosti Sociálne a zdravotnícke služby s.r.o., Ivana Bukovčana 4, 841 07  Bratislava,
–	Sanatórium MUDr. Márie Sýkorovej pre deti s rizikovým vývinom, Fedákova 5, Bratislava priamym predajom časti zdravotníckeho zariadenia spoločnosti MEDICARE s.r.o., Turnianska 4, 851 07  Bratislava,
–	Lekáreň Vitalita, Líščie údolie 57, Bratislava priamym predajom časti zdravotníckeho zariadenia spoločnosti VITALITA s.r.o., Líščie údolie 57, 842 31  Bratislava 
        
1.	Vymedzenie privatizovaného majetku
Poliklinika Karlova Ves bola zriadená zriaďovacou listinou č. 3724/1991-A/XXIII-1 zo dňa 9.12.1991 ako štátna príspevková organizácia s účinnosťou od 1.1.1992. 
Poliklinika Karlova Ves bola zaradená do privatizácie uznesením vlády SR č. 577/2001 zo dňa 20. júna 2001. Základný privatizačný projekt tohto zdravotníckeho zariadenia bol predložený zriaďovateľom  MZ SR  na MSPNM SR dňa 10.5.2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 30.5.2002 v Hospodárskom denníku. 
Do privatizácie podľa základného privatizačného projektu a zoznamu zdravotníckych zariadení zaradených do 2. etapy privatizácie v zdravotníctve vstupuje zdravotnícke zariadenie Poliklinika Karlova Ves, rozdelené na časti – Sanatórium pre deti s ochorením dýchacích ciest, Kudlákova 7, Denné rehabilitačné sanatórium pre deti, Donnerova 1, Sanatórium pre deti s chybami zraku, Bošániho 2, Sanatórium MUDr. Márie Sýkorovej pre deti s rizikovým vývinom, Fedákova 5 a Lekáreň Vitalita, Líščie údolie 57 so spôsobom privatizácie – priamy predaj a Poliklinika Karlova Ves, Líščie údolie 57 so spôsobom privatizácie bezodplatný prevod na mesto. Hlavným predmetom činnosti je poskytovanie ambulantnej liečebno-preventívnej starostlivosti. 

Ekonomická charakteristika „ZZ“ Poliklinika Karlova Ves: 

	           2001 	k 30.6.2002	
Počet pracovníkov /prep. stav/	       106,5        	         69,57         	
z toho: THP	          12,71 	         11,75 	
Výkony a mimoriadne  výnosy (tis. Sk)	        36 507 	         13 831           	
Náklady (tis. Sk)	       40 192 	      15 774 	
Disponibilný zisk (tis. Sk)	         - 3 685 	- 1 943	
Miera odpísania ZP (%)	           43,28 	        44,01 	

Údaje o rozsahu a štruktúre majetku častí „ZZ“ Poliklinika Karlova Ves k dátumu spracovania  privatizačného projektu, t.j. k 30.6.2002 (v tis. Sk) :

a) Sanatórium pre deti s ochorením dýchacích ciest, Kudlákova 7

                         Aktíva celkom                                             1 646 
                                 stále aktíva                                                 1 617 
                                  z  toho
                                  - pozemky                                                        0 
                                  - budovy a stavby                                      1 610 
                                  - stroje a zariadenia                                          7   
     obežné aktíva                                                     0  
     ostatné aktíva nez. v súvahe                             29 
     Cudzie zdroje                                                    0
    Vlastné imanie určené k prechodu 
     na FNM SR                                               1 646 
b) Denné rehabilitačné sanatórium pre deti, Donnerova 1 
                       Aktíva celkom                                             1 865
                                 stále aktíva                                                 1 693 
                                  z  toho 
                                  - pozemky                                                       0 
                                  - budovy a stavby                                      1 584  
                                  - stroje a zariadenia                                      109    
     obežné aktíva                                                 144   
     z  toho
     - finančný majetok                                         144
     ostatné aktíva nez. v súvahe                             28 
     Cudzie zdroje                                                118
     z toho 
     - záväzky                                                       118
    Vlastné imanie určené k prechodu 
     na FNM SR                                                1 747 
c) Sanatórium pre deti s chybami zraku, Bošániho 2
                         Aktíva celkom                                             1 915 
                                 stále aktíva                                                 1 811 
                                  z  toho 
                                  - pozemky                                                        0 
                                  - budovy a stavby                                      1 785  
                                  - stroje a zariadenia                                        26   
 
     obežné aktíva                                                 104   
     z  toho
     - finančný majetok                                         104
     ostatné aktíva nez. v súvahe                               0  
     Cudzie zdroje                                                  99 
     z toho 
     - záväzky                                                        99
    Vlastné imanie určené k prechodu 
     na FNM SR                                              1 816 
d) Sanatórium MUDr. Márie Sýkorovej pre deti s rizikovým vývinom, Fedákova 5
                         Aktíva celkom                                             1 742 
                                 stále aktíva                                                 1 441  
                                  z  toho 
                                  - pozemky                                                        0 
                                  - budovy a stavby                                      1 061  
                                  - stroje a zariadenia                                      380     
     obežné aktíva                                                 224    
     z  toho
     - finančný majetok                                         224
     ostatné aktíva nez. v súvahe                             77 
     Cudzie zdroje                                                   93
     z  toho 
     - záväzky                                                         93
    Vlastné imanie určené k prechodu 
     na FNM SR                                               1 649
e) Lekáreň Vitalita, Líščie údolie 57 
                         Aktíva celkom                                             3 354 
                                 stále aktíva                                                 3 354 
                                  z  toho 
                                  - pozemky                                                        0 
                                  - budovy a stavby                                      3 354 
                                  - stroje a zariadenia                                          0       
     obežné aktíva                                                     0    
     Cudzie zdroje                                                     0
    Vlastné imanie určené k prechodu 
     na FNM SR                                                3 354 

2. Návrhy privatizačných projektov a podnetov vypracovaných na zdravotnícke zariadenie Poliklinika Karlova Ves 
             
Základný privatizačný projekt bol vypracovaný vedením zdravotníckeho zariadenia Poliklinika Karlova Ves. Projekt má šesť výstupných  privatizovaných jednotiek – Sanatórium pre deti s ochorením dýchacích ciest, Kudlákova 7, Denné rehabilitačné sanatórium pre deti, Donnerova 1, Sanatórium pre deti s chybami zraku, Bošániho 2, Sanatórium MUDr. Márie Sýkorovej pre deti s rizikovým vývinom, Fedákova 5,  Lekáreň Vitalita, Líščie údolie 57, ktoré sú navrhnuté privatizovať spôsobom privatizácie priamy predaj na základe výberového konania a Poliklinika Karlova Ves, Líščie údolie, ktorá je navrhnutá privatizovať spôsobom privatizácie bezodplatný prevod na mesto.  

MZ SR ako zriaďovateľ „ZZ“ vypracovalo k základnému privatizačnému projektu dve stanoviská. V prvom stanovisku zo dňa 17.12.2001 vypracovanom na Polikliniku Karlova Ves MZ SR súhlasí s navrhovanou metódou privatizácie v základnom privatizačnom projekte Polikliniky Karlova Ves s bezodplatným prevodom Polikliniky Karlova Ves na obec. V druhom stanovisku zo dňa 14.2.2002 MZ SR súhlasí s navrhovanou metódou privatizácie v základnom privatizačnom projekte Polikliniky Karlova Ves – s priamym predajom lekárne VITALITA, Sanatória pre deti s ochorením dýchacích ciest, Kudlákova ul., Denného rehabilitačného sanatória, Donnerova ul., Denného sanatória pre deti s chybami zraku, Bošániho ul. a Denného sanatória MUDr. Sýkorovej, Fedákova ul. a navrhuje uskutočniť výberové konanie. 
Protimonopolný úrad SR  vo svojom stanovisku číslo: 2375/P/68/PMÚ SR/2002 zo dňa 13.5.2002 súhlasí s tým, aby MSPNM SR vyzvalo všetkých záujemcov o privatizáciu predmetného „ZZ“, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
MSPNM SR eviduje nasledovné podnety na privatizáciu častí zdravotníckeho zariadenia – Poliklinika Karlova Ves: 
Sanatórium pre deti s ochorením dýchacích ciest, Kudlákova 7
1.	MUDr. Alžbeta Mázorová, Mandľová 79, 851 10  Bratislava – Jarovce
2.	Združenie zdravotníckych zariadení Bratislava IV, Pod Rovnicami 29, 841 05  Bratislava
3.	Sociálne a zdravotnícke služby spol. s r . o., Ivana Bukovčana 4, 841 07  Bratislava
4.	MVDr. Štefan Filipko, Segnáre 3, 841 03  Bratislava
5.	ETC Invest, s.r.o., Hlavná 18, 900 66 Vysoká pri Morave
               Denné rehabilitačné sanatórium pre deti, Donnerova 1
1.	NOVOMED, s.r.o., Tehelná 11, 915 01  Nové Mesto nad Váhom
2.	Združenie zdravotníckych zariadení Bratislava IV, Pod Rovnicami 29, 841 05  Bratislava
3.	KINESIS s.r.o., Lehotského 2, 811 05  Bratislava
4.	ETC Invest, s.r.o., Hlavná 18, 900 66  Vysoká pri Morave
5.	Sanat spol. s r. o., Drieňová 7, 821 02  Bratislava
6.	Nadácia ALL FIT, DRS Teslova 36, 821 02  Bratislava
Denné sanatórium pre deti s chybami zraku, Bošániho 2
1.	OPTIŠTÚDIO s.r.o., Bošániho ul. č. 2, 841 01  Bratislava
2.	Združenie zdravotníckych zariadení Bratislava IV, Pod Rovnicami 29, 841 05  Bratislava
3.	OFTASAN, spol. s r. o., Novackého 1, 841 05  Bratislava 4
4.	BIOPOL spol. s r. o., Moskovská 12, 811 08  Bratislava
5.	Provita Bratislava s.r.o., Líščie údolie 57, 842 31  Bratislava
6.	MVDr. Štefan Filipko, Segnáre 3, 841 03  Bratislava
7.	NIVOS, spol. s r. o., Akademická 2, 949 01  Bratislava
8.	Sociálne a zdravotnícke služby, spol. s r. o., Ivana Bukovčana 4, 841 07  Bratislava
9.	ETC Invest, s.r.o., Hlavná 18, 900 66 Vysoká pri Morave
Detské sanatórium MUDr. Márie Sýkorovej pre deti s rizikovým vývinom, Fedákova 5
1.	MEDINCHEMA s.r.o., Francisciho 1, 971 01  Prievidza
2.	Združenie zdravotníckych zariadení Bratislava IV, Pod Rovnicami 29, 841 05  Bratislava
3.	MEDICARE, s.r.o., Turnianska 4, 851 07  Bratislava
4.	NEOPROT spol. s r. o., Zahradnícka 40, 821 08  Bratislava
5.	MVDr. Štefan Filipko, Segnáre 3, 841 03  Bratislava
6.	NIVOS, spol. s r. o., Akademická 2, 949 01  Nitra
7.	UNIIMPEX spol. s r. o., Alžbetin dvor, 900 42  Miloslavov
8.	ETC Invest, s.r.o., Hlavná 18, 900 66  Vysoká pri Morave
9.	Sanat spol. s r. o. Drieňová 7, 821 02  Bratislava
10.	Nadácia ALL FIT, DRS Teslova 36, 821 02  Bratislava
Lekáreň VITALITA
1. VITALITA, s.r.o., Líščie údolie 57, 842 31  Bratislava 
3. Postup posudzovania privatizačného projektu a výberu nadobúdateľov privatizovaného  majetku
Základný privatizačný projekt zdravotníckeho zariadenia Poliklinika Karlova Ves bol po posúdení odbornými útvarmi MSPNM SR prerokovaný v pracovnej komisii dňa 18.7.2002. 
Komisia odporučila privatizovať časť zdravotníckeho zariadenia – Polikliniku Karlova Ves, Líščie údolie 57 spôsobom privatizácie bezodplatný prevod na hlavné mesto SR Bratislavu a časti Sanatórium pre deti s ochorením dýchacích ciest, Kudlákova 7, Denné rehabilitačné sanatórium pre deti, Donnerova 1, Sanatórium pre deti s chybami zraku, Bošániho 2, Sanatórium MUDr. Márie Sýkorovej pre deti s rizikovým vývinom, Fedákova 5 a Lekáreň Vitalita, Líščie údolie 57, spôsobom privatizácie priamy predaj záujemcovi, ktorý bude vybraný vo výberovom konaní na MSPNM SR zo známych záujemcov o privatizáciu predmetných zariadení. Následne pristúpilo MSPNM SR k príprave výberového konania pre výber nadobúdateľov privatizovaného majetku častí zdravotníckeho zariadenia priamym predajom.
Ministerstvo písomne oslovilo všetkých známych záujemcov o privatizovaný majetok jednotlivých častí ZZ Poliklinika Karlova Ves so žiadosťou o doplnenie ich podnetov pre potreby výberového konania, s termínom predloženia ponúk do 5.8.2002. Ponuky do výberového konania boli predložené nasledovne: 
A. Sanatórium pre deti s ochorením dýchacích ciest, Kudlákova 7:
1. záujemca – Sociálne a zdravotnícke služby s.r.o., I. Bukovčana 4, 841 07   Bratislava 
B. Denné rehabilitačné sanatórium pre deti, Donnerova 1:
1. záujemca – KINESIS s.r.o., Lehotského 2, 811 05  Bratislava
C. Sanatórium pre deti s chybami zraku, Bošániho 2:
1.	záujemca – NIVOS, s.r.o., Akademická 2, 949 01  Nitra
2.	záujemca – BIOPOL, spol. s r. o., Moskovská 12, 811 08  Bratislava
3.	záujemca – Sociálne a zdravotnícke služby s.r.o., I. Bukovčana 4, 841 07  Bratislava
D. Sanatórium MUDr. Márie Sýkorovej pre deti s rizikovým vývinom, Fedákova 5:
1.	záujemca – NIVOS, s.r.o., Akademická 2, 949 01  Nitra
2.	záujemca – MEDICARE s.r.o., Turnianska 4, 851 07  Bratislava
E. Lekáreň Vitalita, Líščie údolie 57:
1. záujemca – VITALITA, s.r.o., Líščie údolie 57, 842  31   Bratislava

Komisia MSPNM SR pre výber nadobúdateľa privatizovaného majetku priamym predajom, zriadená ministerkou pre správu a privatizáciu národného majetku, posúdila všetky predložené návrhy dňa  8.8.2002 s nasledovným výsledkom: 
A.	Sanatórium pre deti s ochorením dýchacích ciest, Kudlákova 7: 
Jediný záujemca – spoločnosť Sociálne a zdravotnícke služby s.r.o., Bratislava splnila všetky podmienky výberového konania. Spoločnosť navrhla kúpnu cenu vo výške 1 800 000,- Sk, ktorá je vyššia ako účtovná hodnota privatizovaného zariadenia a doložila tiež jej finančné krytie. Od 1.1.2002 má spoločnosť celú budovu sanatória v prenájme a prevádzkuje tu Odborný liečebný ústav pre deti s respiračnými chorobami a ambulanciu klinickej imunológie. Do dnešného dňa investovala do opráv a úprav budovy 630 tis. Sk. Hlavným zámerom spoločnosti je podľa predloženého podnikateľského zámeru zefektívnenie činnosti Odborného liečebného ústavu. Doklady o odbornej spôsobilosti boli na MZ SR v požadovanom termíne predložené a podľa vyjadrenia MZ SR spĺňa tento záujmca odborné predpoklady požadované na prevádzku DDS Kudlákova 7.  
Na základe vyššie uvedených skutočností výberová komisia odporučila ako budúceho nadobúdateľa „ZZ“ Sanatórium pre deti s ochorením dýchacích ciest, Kudlákova 7, Bratislava spoločnosť Sociálne a zdravotnícke služby s.r.o., Ivana Bukovčana 4, 841 07  Bratislava.  
B.	Denné rehabilitačné sanatórium pre deti, Donnerova 1: 
Jediný záujemca - spoločnosť KINESIS s.r.o, Bratislava splnila všetky podmienky výberového konania. Spoločnosť bola založená vedúcou lekárkou Denného rehabilitačného sanatória pre deti na Donnerovej ulici č. 1, MUDr. Banghovou a firmou NEOPROT, spol. s r. o., Bratislava, ktorá poskytuje zdravotnícke služby v oblasti výroby, výdaja, opráv a úprav individuálnych a sériových ortopedicko-protetických pomôcok a fyziatrie, balneológie a liečebnej rehabilitácie. Za predmetné zdravotnícke zariadenie spoločnosť KINESIS s.r.o. ponúkla kúpnu cenu vo výške 3 000 000,- Sk, ktorá je podstatne vyššia ako účtovná hodnota tohto zariadenia (1 747 tis. Sk). Ponúknutá kúpna cena je zabezpečená finančným krytím - vinkuláciou. Hlavným rozvojovým cieľom spoločnosti je podľa podnikateľského zámeru spoločnosti prevádzkovanie denného rehabilitačného sanatória pre deti ako neštátneho zariadenia začleneného do siete zdravotníckych zariadení, ktoré bude poskytovať komplexnú odbornú liečebnú a preventívnu starostlivosť na vysokej kvalitatívnej úrovni, s dôrazom na zvyšovanie nákladovej efektívnosti poskytovaných služieb. Spoločnosť chce tiež zrekonštruovať a upraviť  viaceré v súčasnosti nedostatočne alebo vôbec nevyužívané priestory (hlavne terasy, pivničné a skladové priestory), ktoré využije na prevádzkovanie doplnkových a nadštandardných služieb, pre rozšírenie a skvalitnenie súčasných služieb. Ďalej spoločnosť plánuje investovať do prístrojového vybavenia a ostatného zariadenia. Podľa vyjadrenia MZ SR z dokladov, ktoré spoločnosť predložila, vyplýva, že MUDr. Zuzana Banghová spĺňa odborné podmienky na zabezpečenie poskytovania zdravotnej starostlivosti v DRS Donnerova 1.
Na základe vyššie uvedených skutočnsotí výberová komisia odporučila ako budúceho nadobúdateľa „ZZ“ Denné rehabilitačné sanatórium pre deti, Donnerova 1, Bratislava spoločnosť KINESIS s.r.o., Lehotského 2, 811 05  Bratislava.
C.	Sanatórium pre deti s chybami zraku, Bošániho 2:
1.	záujemca – NIVOS, s.r.o., Nitra nesplnil podmienky výberového konania. Záujemca doručil list, v ktorom uvádza, že z časových dôvodov nemohol predložiť kompletnú ponuku a požiadal o predĺženie lehoty na jej podanie do 31.8.2002. 
        2.  záujemca – spoločnosť BIOPOL, spol. s r. o., Bratislava nesplnila podmienky výberového konania. Spoločnosť navrhla kúpnu cenu vo výške 2 100 tis. Sk. Nepredložila však požadovaný doklad o finančnom krytí kúpnej ceny. (Predložená bola len žiadosť spoločnosti o poskytnutie úveru za účelom privatizácie „ZZ“ Sanatórium pre deti s chybami zraku, Bošániho 2, adresovaná ISTROBANKE Bratislava.) Podľa vyjadrenia MZ SR, odbornosť predložená spoločnosťou v stanovenom termíne na MZ SR, nie je v súlade s náplňou činnosti v DDS pre deti s chybami zraku a spoločnosť nemá splnenú odbornú spôsobilosť na prevádzku tohto „ZZ“. (Spoločnosť síce dodatočne predložila doklady o odbornej spôsobilosti očnej lekárky, tieto však boli doručené až v obálke do výberového konania, nie na MZ SR. Vzhľadom na nesplnenie podmienok výberového konania – finančného krytia kúpnej ceny, neboli už tieto doklady vyhodnocované.) Spoločnosť predložila podnikateľský zámer, ktorým plánuje modernizáciu a zlepšenie zdravotnej starostlivosti zdokonalením vybavenia a priestorov zdravotníckeho zariadenia, zabezpečenie obsadenia zdravotníckeho zariadenia vysokokvalifikovaným personálom, zveľadenie a spríjemnenie  pracovného  prostredia a okolia sanatória. 
3. záujemca – spoločnosť Sociálne a zdravotnícke služby s.r.o., Bratislava splnila podmienky výberového konania v plnom rozsahu. Spoločnosť ponúkla za predmetné zdravotnícke zariadenie kúpnu cenu vo výške 2 500 tis. Sk a taktiež predložila požadovaný doklad o jej finančnom krytí – vinkuláciu na svojom účte v Tatra banke, a.s., v uvedenej výške. Spoločnosť predložila kvalitný podnikateľský zámer, v ktorom plánuje skvalitniť a rozšíriť zdravotnú starostlivosť v očnej ambulancii, kde by zaviedla poradenskú službu pre slabozrakých a nevidiacich. Spoločnosť plánuje v najbližších troch rokov investovať do opráv a údržby sanatória finančné prostriedky vo výške 2 miliónov Sk. Súčasne s rekonštrukciou plánuje modernizáciu prístrojového vybavenia, ktoré je technicky zastaralé. Odhadované náklady na tieto investície sú približne 550 tis. Sk. Podľa vyjadrenia MZ SR odborný zástupca spoločnosti spĺňa odborné predpoklady na prevádzku zdravotníckeho zariadenia Sanatórium pre deti s chybami zraku, Bošániho 2. 
Na základe vyššie uvedených skutočností výberová komisia odporučila ako budúceho nadobúdateľa „ZZ“ Sanatórium pre deti s chybami zraku, Bošániho 2, Bratislava spoločnosť Sociálne a zdravotnícke služby s.r.o., Ivana Bukovčana 4, 841 07  Bratislava.
D. Sanatórium MUDr. Márie Sýkorovej pre deti s rizikovým vývinom, Fedákova 5:
1. záujemca – spoločnosť NIVOS, s. r. o., Nitra nesplnila podmienky výberového konania. Záujemca doručil list, v ktorom uvádza, že z časových dôvodov nemohol predložiť kompletnú ponuku a požiadal o predĺženie lehoty na jej podanie do 31.8.2002. 
2. záujemca – spoločnosť MEDICARE s.r.o., Bratislava splnila všetky podmienky výberového konania. Za nadobudnutie privatizovaného zariadenia ponúkla spoločnosť kúpnu cenu vo výške 3 300 tis. Sk, ktorú doložila dokladom o finančnom krytí, a to vinkuláciou na jej bežnom účte v Istrobanke, a.s.. Kúpna cena vysoko prevyšuje účtovnú cenu zdravotníckeho zariadenia. Vo svojom podnikateľskom zámere spoločnosť plánuje preinvestovať 10 mil. Sk, pričom tieto finančné prostriedky plánuje použiť predovšetkým na modernizáciu budovy, zútulnenie priestorov pre deti, úpravu a vybudovanie priestrannej telocvične, kde by bolo možné prevádzať rehabilitačné cvičenia a športové aktivity a vybudovanie bazénu. Spoločnosť MEDICARE plánuje úzku spoluprácu so zariadením podobného charakteru v okolitých štátoch, ako aj v ostatných krajinách EÚ. Podľa vyjadrenia MZ SR odborní zástupcovia spoločnosti spĺňajú odborné predpoklady na činnosť sanatória na Fedákovej 5 v Bratislave. 
Na základe vyššie uvedených skutočností výberová komisia odporučila ako budúceho nadobúdateľa „ZZ“ Sanatória MUDr. Márie Sýkorovej pre deti s rizikovým vývinom, Fedákova 5, Bratislava spoločnosť MEDICARE s.r.o., Turnianska 4, 851 07  Bratislava.
E. Lekáreň Vitalita, Líščie údolie 57
Jediný záujemca – spoločnosť VITALITA, s.r.o., Bratislava splnila podmienky výberového konania v plnom rozsahu. Ide o spoločnosť, ktorá má od roku 1995 prenajatú lekáreň od Polikliniky Karlova Ves a využíva ju za účelom prevádzkovania v odbore lekárenstvo ako držiteľ licencie pre uvedenú činnosť a od roku 2000 aj ako držiteľ licencie na výdajňu zdravotníckych potrieb. Kúpna cena navrhovaná spoločnosťou predstavuje sumu 3 354 tis. Sk, ktorá je na úrovni  účtovnej hodnoty tohto zariadenia. Taktiež je doložený doklad o finančnom krytí navrhovanej kúpnej ceny, a to vinkulácia na účte spoločnosti v Slovenskej sporiteľni, a.s.. Spoločnosť od roku 1995 investovala so súhlasom vedenia polikliniky do stavebných úprav a do vybudovania výdajne zdravotníckych potrieb 4 450 600,-Sk. Vo svojom podnikateľskom zámere záujemca plánuje pokračovať v poskytovaní zdravotnej starostlivosti v odbore lekárenstvo s cieľom zachovať pôvodný charakter predmetu činnosti privatizovaného subjektu, t.j. poskytovanie zdravotnej starostlivosti vo verejnej lekárni a predaj zdravotníckych potrieb v predajni, ktorá sa nachádza v suterénnych priestoroch privatizovaného objektu, zachovať rozsah a kvalitu poskytovania zdravotnej starostlivosti, dodržiavať hygienické požiadavky prevádzky privatizovaného objektu, zvýšiť súčasný štandard privatizovaného objektu modernizáciou a zlepšením jeho technologickej vybavenosti z vlastných zdrojov, zabezpečiť vysokú kvalifikačnú úroveň personálu, poskytovať pohotovostnú lekárenskú službu a nepretržitú 24 hodinovú prevádzku. Doklady o odbornej spôsobilosti boli na MZ SR v požadovanom termíne predložené a podľa vyjadrenia MZ SR spĺňa tento záujemca odborné podmienky  na zabezpečovanie činnosti lekárne Vitalita. 
Na základe vyššie uvedených skutočností výberová komisia odporučila ako budúceho nadobúdateľa „ZZ“ Lekáreň Vitalita, Líščie údolie 57, Bratislava spoločnosť VITALITA, s.r.o., Líščie údolie 57, 842 31  Bratislava. 

ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutia o privatizácii častí zdravotníckeho zariadenia Poliklinika Karlova Ves nasledovne: 
-	Sanatórium pre deti s ochorením dýchacích ciest, Kudlákova 7, Bratislava priamym predajom spoločnosti Sociálne a zdravotnícke služby s.r.o., Ivana Bukovčana 4, 841 07  Bratislava 
-	Denné rehabilitačné sanatórium pre deti, Donnerova 1, Bratislava priamym predajom spoločnosti KINESIS s.r.o., Lehotského 2, 811 05  Bratislava
-	Sanatórium pre deti s chybami zraku, Bošániho 2, Bratislava priamym predajom spoločnosti Sociálne a zdravotnícke služby s.r.o., Ivana Bukovčana 4, 841 07  Bratislava
-	Sanatórium MUDr. Márie Sýkorovej pre deti s rizikovým vývinom, Fedákova 5, Bratislava priamym predajom spoločnosti MEDICARE s.r.o., Turnianska 4, 851 07  Bratislava
-	Lekáreň Vitalita, Líščie údolie 57, Bratislava priamym predajom spoločnosti VITALITA, s.r.o., Líščie údolie 57, 842 31  Bratislava.